# Club Esportiu Europa (femení)

La secció de futbol femení del Club Esportiu Europa va ser fundada l'any 2001. Juga a la Segona Federació FutFem, tercera categoria de la lliga femenina espanyola. Disputa els seus partits al Nou Sardenya i compta amb 11 equips de diferents edats.

## Instal·lacions

El primer equip femení juga els seus partits al camp municipal Nou Sardenya, construït el 1940 i totalment refet l'any 1995. El camp té unes dimensions de 100 x 63 metres i és de gespa artificial. Té una capacitat per a 4.000 espectadors, amb una tribuna coberta per a 1.000 persones.
Els equips del futbol base femení juguen els seus partits al camp municipal de l'Àliga, construït l'any 1991 i gestionat pel CE Europa des de la temporada 2001-02. El camp té unes dimensions de 101 x 63 metres i és de gespa artificial des del 2004. Té una capacitat per a 1.600 espectadors.

## Història

L'estiu de l'any 2001 el directiu del club Josep Maria Capdevila va iniciar les gestions per portar un grup de jugadores de la UE Taxonera, club desaparegut aquell any, per integrar-se dins el club juntament amb el seu entrenador, Pere Herrera. Poc després naixia l'equip femení, que a la temporada 2001-02 va començar a competir des de la Tercera Divisió catalana, la categoria més baixa del futbol femení territorial.
Les primeres temporades de l'equip van suposar tres ascensos consecutius a Segona Divisió catalana (2002), Primera Divisió catalana (2003) i Primera Nacional estatal (Segona Divisió des de 2011) (2004).
Des de llavors l'equip va mantenir-se al segon nivell absolut de la competició estatal durant vuit temporades seguides. La temporada 2011-12 va baixar a Preferent, però va recuperar la categoria al cap d'un any. Des de llavors va mantenir-se sense problemes a Segona Divisió entre els primers classificats, però sense jugar mai a fase d'ascens a Primera Divisió.
El 2019, amb la reestructuració de categories del futbol femení espanyol, la categoria va convertir-se en un tercer nivell de competició i va recuperar el nom de Primera Nacional. Durant alguns anys, l'equip ha continuat competint en aquesta divisió, igualment amb bons resultats, però sense opcions d'ascens.
L'any 2022 va aconseguir el campionat, però gràcies a una reestructuració, va seguir al tercer nivell. Un any després, però, va pujar a la segona categoria, la Primera Federació. Al acabar aquesta temporada 2023-24, va tornar a baixar a Segona Federació.

## Futbol base

Immediatament després de la creació de l'equip femení la temporada 2001-02, el Club va anar bastint la seva estructura de futbol base. L'equip filial es va crear la temporada 2002-03 i després van sorgir l'infantil de futbol 7 (2003-04) i finalment l'equip cadet (2004-05). El futbol base s'ha mantingut fins a l'actualitat amb algunes modificacions posteriors, arribant a consistir de 9 equips diferents.

## Cronologia d'entrenadors

| Pere Herrera (2001-2004) Lluís Garcia Mur (2004-2006) Siscu Pujol (2006-2009) Natalia Astrain (2009-2010) Siscu Pujol (2010-2011) | Fredi Martín (2011-2012) Carlos Navas (2012-2014) Oriol Casadevall (2014) Carlos Navas (2014-2015) Álvaro del Blanco (2015-2017) | Cristian Aleza (2017-2018) Toni Camacho (2018-2019) Fran Güells (2019-2021) Joan Bacardit (2021-2024) Nany Haces (2024-present) |

## Jugadores destacades

* Anys 2001-2010
| Silvia Osta Ferrandiz | Sandra Teixidó Funez | Vanessa Obis López |
* Anys 2011-Act
| Ana Belén Fuertes Ledó "Kaky" | Eybis Medina Girón | Andrea Porta Arrabalin | Pili Porta Arrabalin | Júlia Jarque Villalba |

## Dades del Club
### Temporades

* Temporades a Primera Federació Femenina (1RFEF) (1): 2023-2024
* Temporades a Segona Federació Femenina (2RFEF) (2): 2022-2023, 2024-2025
* Temporades a Segona Divisió (Lliga Nacional) (17): 2004-05 a 2011-12 i 2013-14 a 2019-22
* Temporades a categories regionals (4): 2001-02 a 2003-04 i 2012-13

### Classificacions a la Lliga

Font: Hemeroteca de El Mundo Deportivo
| 2001-02: Tercera regional (2n) 2002-03: Segona regional (1r) 2003-04: Primera regional (2n) 2004-05: Primera Nacional, Gr. 3 (9è) 2005-06: Primera Nacional, Gr. 3 (10è) 2006-07: Primera Nacional, Gr. 3 (9è) | 2007-08: Primera Nacional, Gr. 3 (9è) 2008-09: Primera Nacional, Gr. 3 (11è) 2009-10: Primera Nacional, Gr. 3 (8è) 2010-11: Primera Nacional, Gr. 3 (7è) 2011-12: Segona Divisió, Gr. 3 (12è) 2012-13: Preferent catalana (1r) | 2013-14: Segona Divisió, Gr. 3 (4t) 2014-15: Segona Divisió, Gr. 3 (6è) 2015-16: Segona Divisió, Gr. 3 (5è) 2016-17: Segona Divisió, Gr. 3 (4t) 2017-18: Segona Divisió, Gr. 3 (6è) 2018-19: Segona Divisió, Gr. 3 (9è) | 2019-20: Segona Divisió, Gr. 3 (5è) 2020-21: Segona Divisió, Gr. 3 (4t) 2021-22: Segona Divisió, Gr. 3 (1r) 2022-23. Segona Federació Femenina (2n) 2023-24: Primera Federació Femenina (12è) 2024-25. Segona Federació Femenina |
- Campionat de Lliga
- Ascens
- Descens
Des de 2011 la Primera Nacional es diu Segona Divisió.

### Copa Catalunya

La Copa Catalunya es disputa anualment des del 2005. Segueix el model de la competició masculina del mateix nom vigent des del 1984, amb successives eliminatòries i final a partit únic. El CE Europa ha tingut un paper destacat a la competició els anys 2006, 2007, 2014 i 2017 quan va arribar a semifinals.
| 2005: 1/4 final 2006: Semifinalista 2007: Semifinalista 2008: No va participar 2009: No va participar | 2010: 1a ronda 2011: 1a ronda 2012: 1/16 final 2013: 1/16 final 2014: Semifinalista | 2015: 1/4 final 2016: 1/8 final 2017: Semifinalista 2018: 2a ronda 2019: 1/8 final | 2020: suspesa per la COVID-19 2021: |

## Palmarès
### Títols oficials

* Campionat a Segona Divisió Nacional (1): 2021-22
* Subcampionat a Segona Federació FutFem (1): 2022-23
* Campionat a categories regionals (2): 2002-03 i 2012-13
* Subcampionat a categories regionals (2): 2001-02 i 2003-04

### Títols amistosos

* Trofeu Vila de Gràcia (6): 2003, 2006, 2009, 2013, 2018 i 2019

## Torneig Vila de Gràcia

Va néixer amb el nom de Torneig Caliu Gracienc, organitzat per la penya europeista del mateix nom des de la temporada 2003-04 i fins al 2013. El club el va recuperar el 2017 amb la denominació actual, similar a la del seu homònim masculí. Es juga anualment en el Nou Sardenya a partit únic, entre el primer equip femení i un equip convidat, a finals d'agost o principis de setembre i sol marcar l'inici de la temporada esportiva.

## Referències

* 1 2 «Europa, C.E.». Federació Catalana de Futbol, 2024. [Consulta: 27 agost 2024].
* ↑ «Camp Municipal de Futbol Nou Sardenya. Portal de l'Ajuntament de Barcelona». Bcn.cat. Arxivat de l'original el 2014-02-22. [Consulta: 3 abril 2013].
* ↑ «Camp Municipal de Futbol de l'Àliga. Portal de l'Ajuntament de Barcelona». Bcn.cat. Arxivat de l'original el 2014-12-07. [Consulta: 6 abril 2013].
* 1 2 3 Vergés i Soler, p. 357-358.
* ↑ «L'europa aconsegueix l'ascens a Segona». BTV.cat, 25-04-2013.
* ↑ «Històric ascens del CE Europa Femení a la Tercera RFEF». Federació Catalana de Futbol, 12-03-2022. [Consulta: 27 agost 2024].
* ↑ «L’Europa celebra l’ascens a Primera RFEF amb la seva afició», 08-06-2023. [Consulta: 27 agost 2024].
* ↑ «L’Europa femení de la temporada 2024-2025», 25-07-2024. [Consulta: 27 agost 2024].
* ↑ «El Sant Andreu femení s'emporta el Trofeu Caliu Gracienc després de guanyar als penals l'Europa». BTV.cat, 11-09-2012.

## Bibliografia

* Vergés i Soler, Ramon. Història d'un històric: CE Europa (1907-2007). Club Esportiu Europa i Ajuntament de Barcelona. Districte de Gràcia, 2009. B-21.803.2009. ISBN 978-84-9850-163-6.

## Enllaços externs

* Plana web CE Europa
* Fitxa del CE Europa a la Federació Catalana de Futbol